b"\n_START_ARTICLE_\nConcert per a viol\xc3\xad (Mendelssohn)\n_START_SECTION_\nInstrumentaci\xc3\xb3\n_START_PARAGRAPH_\nL'obra aquesta orquestrada per a viol\xc3\xad solista i una orquestra cl\xc3\xa0ssica normal composta de dues flautes, dos obo\xc3\xa8s, dos clarinets, dos fagots, dues trompes, dues trompetes, timbals i cordes.\n_START_SECTION_\nAllegro molto appassionato\n_START_PARAGRAPH_\n12 - 14 minuts_NEWLINE_El concert comen\xc3\xa7a amb una entrada immediata del viol\xc3\xad solista, en lloc d'un tutti orquestral, amb la melodia en mi menor que li rondava pel cap a Mendelssohn i no el deixava en pau. Despr\xc3\xa9s d'una bravura de r\xc3\xa0pides notes descendents, el tema inicial \xc3\xa9s pres de nou per l'orquestra. Despr\xc3\xa9s hi ha una fren\xc3\xa8tica transici\xc3\xb3 crom\xc3\xa0tica mentre la m\xc3\xbasica decreix i modula a un segon tema m\xc3\xa9s tranquil en sol major. La melodia \xc3\xa9s interpretada inicialment pels vents amb el solista proporcionant un bord\xc3\xb3 sobre un sol a l'aire. Rere una curta coda acaba l'exposici\xc3\xb3 del primer moviment inicial on la melodia \xc3\xa9s interpretada pel mateix viol\xc3\xad solista. Els dos temes del principi s\xc3\xb3n combinats en el desenvolupament, on la m\xc3\xbasica es desenvolupa fins a assolir una innovadora cadenza, la qual Mendelssohn va preferir escriure al complet m\xc3\xa9s que deixar que l'int\xc3\xa8rpret improvis\xc3\xa9s. La cadenza augmenta de velocitat a trav\xc3\xa9s de canvis r\xc3\xadtmics de corxeres a tresillos fins a arribar a semicorxeres, que requereixen r\xc3\xa0pids rebots d'arc per part del solista. Aix\xc3\xb2 serveix com a enlla\xc3\xa7 per a la recapitulaci\xc3\xb3, on la melodia inicial \xc3\xa9s interpretada de nou per l'orquestra, acompanyada pels continuats rebots arpegiats per part del solista. Durant la recapitulaci\xc3\xb3, els temes inicials es repeteixen junt amb el segon tema interpretat en mi major per a despr\xc3\xa9s tornar a mi menor en assolir el final del moviment. La m\xc3\xbasica assoleix velocitat en la coda, marcada prest, i el moviment acaba amb una variaci\xc3\xb3 del passatge de la transici\xc3\xb3 crom\xc3\xa0tica.\n_START_SECTION_\nAndante\n_START_PARAGRAPH_\n8 - 9 minuts_NEWLINE_El fagot mant\xc3\xa9 el si de l'acord final del primer moviment per a despr\xc3\xa9s pujar un semit\xc3\xb2 fins al do central. Aix\xc3\xb2 serveix com a modulaci\xc3\xb3 des de la tonalitat de mi menor del primer moviment per entrar en el l\xc3\xadric moviment lent en do major. El moviment est\xc3\xa0 escrit en forma tern\xc3\xa0ria i recorda a les Can\xc3\xa7ons sense paraules del mateix autor. El tema central m\xc3\xa9s ombr\xc3\xadvol escrit en la menor \xc3\xa9s introdu\xc3\xaft primer per l'orquestra i a continuaci\xc3\xb3 el viol\xc3\xad pren la melodia i l'acompanyament simult\xc3\xa0niament. L'acompanyament en tr\xc3\xa8molo requereix un solista de dits \xc3\xa0gils i destres i seguidament la m\xc3\xbasica torna al tema principal en do major, aquesta vegada acabant amb una conclusi\xc3\xb3 asserena.\n_START_SECTION_\nAllegretto non troppo - Allegro molto vivace\n_START_PARAGRAPH_\n6 - 7 minuts_NEWLINE_Despr\xc3\xa9s del segon moviment, hi ha un curt passatge de transici\xc3\xb3 de catorze compassos en mi menor per a \xc3\xbanicament el viol\xc3\xad solista i les cordes. Aix\xc3\xb2 condueix al viu final, la majoria del qual aquesta en re major i el comen\xc3\xa7ament cont\xc3\xa9 una xaranga de trompetes. El tercer moviment est\xc3\xa0 escrit en forma de rond\xc3\xb3-sonata amb un tema inicial que el solista interpreta amb velocitat. L'exposici\xc3\xb3 inicial condueix a un curt segon tema en si major que \xc3\xa9s interpretat pel solista on s'encadenen una s\xc3\xa8rie de r\xc3\xa0pids arpegis ascendents i descendents, que recorden a la cadenza del primer moviment. L'orquestra despr\xc3\xa9s interpreta una variaci\xc3\xb3 de la melodia inicial, que continua amb un curt desenvolupament en sol major. La recapitulaci\xc3\xb3 \xc3\xa9s similar a l'exposici\xc3\xb3, a part del contracant que interpreten les cordes. Hi ha una petita cadenza a prop del final del moviment quan els vents toquen la melodia principal contra els prolongats refilets del viol\xc3\xad solista. El concert conclou amb una fren\xc3\xa8tica coda.\n_START_SECTION_\nAn\xc3\xa0lisi\n_START_PARAGRAPH_\nEl concert \xc3\xa9s innovador en diversos aspectes. En el primer moviment, Mendelssohn es distancia de la forma t\xc3\xadpica del concert cl\xc3\xa0ssic de moltes maneres, com l'entrada del solista gaireb\xc3\xa9 des del principi, que tamb\xc3\xa9 passa en el seu Primer concert per a piano. Encara que el primer moviment est\xc3\xa0 majorit\xc3\xa0riament escrit en forma sonata, Mendelssohn posa la interpretaci\xc3\xb3 del primer tema a c\xc3\xa0rrec del viol\xc3\xad solista i despr\xc3\xa9s per l'orquestra. Els concerts cl\xc3\xa0ssics solien comen\xc3\xa7ar amb una introducci\xc3\xb3 orquestral seguits d'una versi\xc3\xb3 de gaireb\xc3\xa9 el mateix material junt amb el solista._NEWLINE_La cadenza \xc3\xa9s tamb\xc3\xa9 nova en ser escrita com a part \xc3\xadntegra del concert, i en localitzar-se abans de la recapitulaci\xc3\xb3. Era habitual en un concert cl\xc3\xa0ssic que la cadenza fos improvisada pel solista i solia fer-se al final del moviment, despr\xc3\xa9s de la recapitulaci\xc3\xb3 i just abans de la coda final._NEWLINE_Aquest concert per a viol\xc3\xad sobresurt respecte a anteriors concerts per la connexi\xc3\xb3 entre els moviments. No hi ha pausa entre el primer i segon moviment, amb una nota del fagot mantinguda entre els dos. El passatge que fa de pont entre els dos \xc3\xbaltims moviments comen\xc3\xa7a just despr\xc3\xa9s del final del moviment lent. La melodia \xc3\xa9s similar a la del principi, per recalcar la forma c\xc3\xadclica de l'obra. L'enlla\xc3\xa7 va ser dissenyat per eliminar els aplaudiments entre moviments. Aix\xc3\xb2 suposaria una sorpresa per a l'audi\xc3\xa8ncia de Mendelssohn, que a difer\xc3\xa8ncia del que es fa actualment, solia aplaudir entre moviments._NEWLINE_El concert, a m\xc3\xa9s, crida l'atenci\xc3\xb3 pels llargs per\xc3\xadodes en qu\xc3\xa8 el solista realitza un mer acompanyament per a l'orquestra, com per exemple en els arpegis rebotats al principi de la recapitulaci\xc3\xb3. Aix\xc3\xb2 tamb\xc3\xa9 va ser molt nou per a un concert per a viol\xc3\xad d'aquella \xc3\xa8poca."